Unionin tuomioistuimen määräys (seitsemäs jaosto) 29.9.2022 – CX vastaan komissio
(asia C-71/22 P)
(Muutoksenhaku – Unionin tuomioistuimen työjärjestyksen 181 artikla – Henkilöstö – Virkamies – Euroopan petostentorjuntaviraston (OLAF) tutkinta – Hankinnasta neuvotteleminen luvattomasti ja salaa – Eturistiriita – Kurinpitoseuraamus – Viraltapano – Oikeus tulla kuulluksi – Kantajan ja hänen asianajajansa jääminen toistuvasti pois kurinpitomenettelyyn liittyvästä kuulemistilaisuudesta – Selvitysaineiston vääristäminen – Euroopan komission huolenpitovelvollisuus – Perusteluvelvollisuus – Ne bis in idem -periaate – Menettelyn kohtuullinen kesto – Valitus, jonka tutkittavaksi ottamisen edellytykset osittain selvästi puuttuvat ja joka on osittain selvästi perusteeton)
1.      Virkamiehet – Kurinpitojärjestelmä – Menettely – Nimittävän viranomaisen suorittama asianomaisen virkamiehen kuuleminen – Asianosaisen poissaolo lääkärintodistuksen perusteella – Olettama kykenemättömyydestä saapua kuultavaksi – Olettama on kumottavissa – Todistustaakka – Asianosaisen mahdollisuus käyttää edustajaa tai esittää kirjallisia huomautuksia
(Euroopan unionin perusoikeuskirjan 41 artiklan 2 kohdan a alakohta, 51 artiklan 1 kohta ja 52 artiklan 1 kohta; henkilöstösääntöjen liitteessä IX olevat 4 artikla ja 22 artiklan 1 kohta)
(ks. 5 (16, 40 ja 45) ja 6 kohta)
2.      Virkamiehet – Kurinpitojärjestelmä – Menettely – Nimittävän viranomaisen päätös, jolla määrätään kurinpitoseuraamus kuulematta asianomaista ennalta – Ennalta kuulematta jäämisen johtuminen asianomaisesta henkilöstä – Laillisuus
(Henkilöstösääntöjen liitteessä IX olevan 7 artiklan kolmas kohta)
(ks. 5 (36–38) ja 6 kohta)
3.      Oikeudenkäyntimenettely – Uusien perusteiden esittäminen käsittelyn kuluessa – Edellytykset – Soveltaminen muutoksenhaun johdosta palautetun asian käsittelyyn
(Unionin yleisen tuomioistuimen työjärjestyksen 35 artiklan 1 kohdan d ja e alakohta)
(ks. 5 (73) ja 6 kohta)
Ratkaisu
1)
Valitus jätetään tutkimatta siltä osin kuin sen tutkittavaksi ottamisen edellytykset selvästi puuttuvat ja hylätään muilta osin selvästi perusteettomana.
2)
CX vastaa omista oikeudenkäyntikuluistaan.